Source: https://e-justice.europa.eu/content_european_account_preservation_order-379-hr-hu.do?member=1
Timestamp: 2019-07-15 22:19:32+00:00

Document:
Ideiglenes számlazárolást elrendelő európai végzés - Horvátország
A rendelet 6. cikkének (4) bekezdésében említett számlazárolási végzés kibocsátására hatáskörrel rendelkező bíróságok azok a horvát bíróságok, amelyek a bíróságokról szóló törvény (Zakon o sudovima) (Narodne Novine [NN; a Horvát Köztársaság Hivatalos Közlönye] 28/13., 33/15., 82/15. és 82/16. sz.), a polgári perrendtartásról szóló törvény (Zakon o parničnom postupku) (a továbbiakban: polgári perrendtartás) (NN 53/1991., 91/1992., 112/1999., 129/2000., 88/2001., 117/2003., 88/2005., 2/2007., 96/2008., 84/2008., 123/2008., 57/2011., 25/2013. és 89/2014. sz.), és más különös jogszabályok értelmében hatáskörrel rendelkeznek az ügy érdemében való határozathozatalra. A Horvát Köztársaságban e bíróságok a városi bíróságok (općinski sudovi; egyes számban: općinski sud) és a kereskedelmi bíróságok (trgovački sudovi; egyes számban: trgovački sud), amelyeken elsőfokú eljárás folyik.
Az adós számlájára vagy számláira vonatkozó, a rendelet 14. cikkében említett információk beszerzésére illetékes hatóság a következő:
A Pénzügyi Ügynökség (Financijska agencija)
Ulica grada Vukovara 70, 10000 Zágráb, Horvátország
díjmentesen hívható telefonszám: +385 0 800 0080
e-mail-cím: info@fina.hr
A rendelet 14. cikkének (5) bekezdésében említett számlainformációk beszerzése úgy történik, hogy az információs hatóság számára hozzáférést biztosítanak a releváns információkhoz, amennyiben ezeket a hatóságok vagy közigazgatási szervek nyilvántartásokban vagy más módon tárolják (a rendelet 14. cikke (5) bekezdésének b) pontja).
A rendelet 21. cikke alapján benyújtott, a hitelező számlazárolási végzés kibocsátása iránti kérelmét teljes egészében vagy részben elutasító határozat ellen a hitelező által az elsőfokú bírósághoz benyújtott fellebbezés elbírálására az a felsőbb bíróság rendelkezik hatáskörrel, amely a biztosítási intézkedés iránti kérelmet elutasító határozattal szembeni fellebbezés elbírálására hatáskörrel rendelkezett (valamelyik megyei bíróság (županijski sud) vagy a Horvát Köztársaság Legfelsőbb Kereskedelmi Bírósága (Visoki trgovački sud Republike Hrvatske) — a polgári perrendtartás 34a. és 34c. cikke, a végrehajtási törvény (Ovršni zakon) 21. cikkének (1) bekezdésével összefüggésben) – link: https://narodne-novine.nn.hr/.
Következésképpen, ha a számlazárolási végzés kibocsátása iránti kérelmet a városi bíróság határozatával teljes egészében vagy részben elutasította, a hitelező a városi bíróságon keresztül a megyei bírósághoz nyújthat be fellebbezést, ha pedig ezt a határozatot kereskedelmi bíróság hozta, a hitelező a határozat ellen az érintett kereskedelmi bíróságon keresztül a Legfelsőbb Kereskedelmi Bírósághoz nyújthat be fellebbezést.
A számlazárolási végzés és egyéb dokumentumok átvételére, továbbítására és kézbesítésére a rendelet 14. cikkének (4) bekezdése szerinti illetékes hatóság:
A zágrábi városi bíróság polgári tagozata (Općinski građanski sud u Zagrebu)
10000 Zágráb.
A számlazárolási végzés végrehajtására a rendelet 3 fejezetével összhangban illetékes hatóság:
A Pénzügyi Ügynökség (FINA)
Teljes mértékben zárolható az a fizetési számla, amelyet pénzforgalmi szolgáltató kezel egy vagy több pénzforgalmi szolgáltatást igénybe vevő nevében, és amelyet fizetési műveletek végrehajtására használnak.
A vagyonkezelői számlán lévő pénzeszközök nem zárolhatók, ha azt törvény tiltja.
A fogyasztó fizetésképtelenségéről szóló törvény (Zakon o stečaju potrošača) ( NN 100/15. sz.) 42. cikke kimondja, hogy a csődbiztos köteles külön folyószámlát nyitni minden egyes fogyasztó számára, akivel szemben bírósági határozat alapján fizetésképtelenségi eljárás indult.
Ez olyan folyószámla, amelyet a csődbiztos a fogyasztóval szemben indult fizetésképtelenségi eljárás esetén az érintett fogyasztó nevében, saját neve alatt nyit valamely pénzintézetnél. A biztos ezt a külön számlát kizárólag a fizetésképtelenségi eljárás hatálya alatt álló fogyasztó vagyonának kezelésével és az azzal való rendelkezéssel kapcsolatos kifizetések fogadására és folyósítására használhatja, és köteles a saját vagyonától elkülönítve tartani a csődvagyon kezelésével és az azzal való rendelkezéssel kapcsolatban a számlára érkező bármely befizetést.
A fogyasztó fizetésképtelenségéről szóló törvény 42. cikkének (4) bekezdése úgy rendelkezik, hogy a külön számlán lévő pénzeszközök nem képezhetik a csődbiztossal szembeni végrehajtás tárgyát, és a biztos fizetésképtelensége vagy halála esetén az ilyen pénzeszközök nem tartoznak bele a csődvagyonba vagy a hagyatékba.
Tekintettel arra, hogy a fogyasztó fizetésképtelensége esetén a csődbiztos az ő képviselőjeként jár el, ez a számla vagyonkezelői számlának tekinthető, amely egyszerre tartalmazza a csődbiztos pénzeszközeit és egy vagy több olyan fogyasztó pénzeszközeit, akikkel szemben fizetésképtelenségi eljárás indult, azonban a csődbiztos által képviselt fogyasztó pénzeszközei nem tartozhatnak a számlára vezetett végrehajtás vagy zárolás hatálya alá, ha az eljárás a csődbiztossal szemben folyik.
A rendelet 31. cikke értelmében a zárolás alól mentesített összegeket a végrehajtási törvény 172. cikke (mentesség a végrehajtás alól) és 173. cikke (a végrehajtás korlátozása) tartalmazza.
Amennyiben az adós a végrehajtási törvény 172. cikkében említett, a végrehajtás alól mentes javadalmazásban és juttatásban részesül, vagy a végrehajtási törvény 173. cikke (a végrehajtás korlátozása) szerinti összeget kap, ugyanezen törvény 212. cikkének megfelelően köteles a FINA-t értesíteni erről.
A végrehajtási törvény (NN 112/12., 25/13., 93/14 és 55/16. sz.) szövegét az alábbi linkeken találja:
A végrehajtási törvény 173. cikke értelmében az alábbi összegek mentesek a végrehajtás alól:
(1) Ha a végrehajtási eljárás kötelezettjének munkabére végrehajtás alatt áll, a Horvát Köztársaságban érvényes nettó átlagbér kétharmadának megfelelő összeg mentes a zárolás alól. Amennyiben a végrehajtásra jogszabály alapján járó tartási igény vagy egészségkárosodás illetve munkaképesség elvesztése vagy csökkenése miatt járó kártérítés behajtása, vagy a tartásdíj fizetésére kötelezett személy halála miatti tartásdíj-kiesés kompenzálása céljából kerül sor, az összeget a Horvát Köztársaságban érvényes nettó átlagbér felében kell megállapítani, kivéve, ha a gyermektartás címén járó összeg behajtásáról van szó. Ilyen esetben a zárolás alól mentes összeg a Horvát Köztársaságban jogi személy alkalmazásában álló munkavállaló megelőző évi nettó átlagbérének egynegyede.
(2) Ha a végrehajtási eljárás kötelezettjének munkabére alacsonyabb, mint a Horvát Köztársaságban érvényes nettó átlagbér, a végrehajtási eljárás kötelezettje munkabérének kétharmada mentes a zárolás alól. Amennyiben a végrehajtásra jogszabály alapján járó tartásdíj vagy egészségkárosodás, illetve munkaképesség elvesztése vagy csökkenése miatt járó kártérítés behajtása, vagy a tartásra kötelezett személy halála miatti tartásdíj-kiesés kompenzálása céljából kerül sor, az összeget a végrehajtási eljárás kötelezettje nettó munkabérének felében kell megállapítani.
(3) Az e cikk (1) bekezdése értelmében vett „átlagos nettó jövedelem” a Horvát Köztársaságban a jogi személyek alkalmazásában álló munkavállalók részére az adott év januárja és augusztusa közötti időszakban fejenként kifizetett havi nettó munkabér, amelynek összegét a horvát statisztikai hivatal (Državni zavod za statistiku) állapítja meg és teszi közzé a hivatalos lapban, legkésőbb az adott év december 31-éig. Az így meghatározott összeget a következő évben kell alkalmazni.
(4) E cikk (1) és (2) bekezdésének rendelkezéseit a végrehajtásra akkor is alkalmazni kell, ha a zárolás fizetés helyett folyósított kártalanításra, csökkentett munkaidő vagy fizetés után járó kompenzációra, nyugdíjra, katonai szolgálatot teljesítő személyzetnek járó juttatásra, tartalékosok részére katonai szolgálatuk idejére járó juttatásra, vagy civil és katonai személyzet részére folyósított bármely más anyagi juttatásra vonatkozik, az e cikk (5) és (6) bekezdésében szereplő jövedelem kivételével.
(5) Fogyatékossággal élő személy által a testi fogyatékossága miatti vagyoni juttatásként vagy gondozási ellátásként kapott jövedelem zárolásával történő végrehajtásra csak jogszabályban előírt tartási követelés érvényesítése, egészségkárosodásból vagy a munkaképesség csökkenéséből vagy elvesztéséből eredő kár megtérítése, a tartásra kötelezett személy halála miatti tartásdíj-kiesés kompenzálása céljából van lehetőség. Ezekben az esetekben az összeg az érintett jövedelem felét teszi ki.
(6) Az eltartási szerződés és életjáradék-szerződés keretében szerzett jövedelemre, valamint az életbiztosítási szerződés keretében szerzett jövedelemre vonatkozó zárolás csak a jövedelem azon hányadára foganatosítható, amely meghaladja a tartásra szánt támogatás összegének kiszámításához használt tőkeösszeget.
(7) E cikk (1) és (2) bekezdésének rendelkezéseit abban az esetben is alkalmazni kell, ha a végrehajtás olyan jövedelemre történik, amely nem munkabérből, nyugdíjból, önálló vállalkozóként folytatott kereskedelmi és kézműipari tevékenységekből származó bevételből, a szabad foglalkozások gyakorlásából, mezőgazdaságból, erdőgazdálkodásból, tulajdonjogból és vagyoni értékű jogból, tőkejövedelemből vagy biztosítási összegből származik (külön jogszabályok szerinti „egyéb jövedelem”), amennyiben a végrehajtási eljárás kötelezettje közokirattal bizonyítja, hogy a szóban forgó jövedelem kizárólagos rendszeres készpénz-bevételi forrása.
A Horvát Köztársaságban a jogi személyek alkalmazásában álló munkavállalók havi nettó munkabérének összege a 2016 januárja és augusztusa közötti időszakban 5 664 HRK volt ( https://narodne-novine.nn.hr/clanci/sluzbeni/2016_11_102_2187.html).
A FINA és a bankok jogosultak a számlazárolási végzés végrehajtásáért valamint végrehajtási és biztosítási intézkedések foganatosításáért díjat felszámítani a számlákon lévő pénzeszközök tekintetében, a pénzeszközökre irányuló végrehajtási törvény végrehajtási rendeletében szereplő cselekményekhez kapcsolódó díjak összegére vonatkozó szabályok szerint (NN 105/10., 124/11., 52/12. és 6/13. sz.). a továbbiakban: a díjszabás) – linkek:
A díjszabás 6. cikke kimondja, hogy a díjat az adósnak kell megfizetnie.
A díjszabás megállapítja a pénzeszközökre irányuló végrehajtási törvény végrehajtási rendeletében meghatározott feladatok elvégzéséért járó díjakat (NN 91/10. és 112/12. sz.).
A díjszabás kétféle díjat állapít meg:
1. a végrehajtási eljárás kötelezettje pénzeszközeinek végrehajtása tekintetében, és
2. az egységes számlanyilvántartás adataiba való betekintés és az adatok kiadása tekintetében.
A végrehajtási eljárás kötelezettje pénzeszközeinek végrehajtása tekintetében fizetendő díjak négy csoportba sorolhatók:
végrehajtható okirat felhasználhatóságának vizsgálata
kamat kiszámítása
végrehajtható okirat végrehajtása
adatok, másolatok és tanúsítványok rendelkezésre bocsátása a végrehajtható okiratok nyilvántartásából.
A végrehajtható okirat felhasználhatóságának vizsgálatáért fizetendő díjat és a kamat kiszámításának díját a FINA számítja fel a végrehajtható okirat (az adós által a hitelező részére a bíróság határozatának megfelelően fizetendő követelések összege) befogadásáért és nyilvántartásba vételéért. Díjköteles annak ellenőrzésére is, hogy a végrehajtható okirat tartalmazza-e a végrehajtáshoz és a kamat kiszámításához szükséges adatokat. E két díjat, valamint a végrehajtható okirat végrehajtásáért fizetendő díjat teljes egészében az adósnak kell megfizetnie.
A végrehajtható okiratok végrehajtásáért fizetendő díjakból származó bevétel a FINA (55%) és a bankok (45%) között oszlik meg. A bevételek megoszlása annak arányában történik, hogy az adós a díj kiszabásának napján összesen hány számlával rendelkezik egy adott bankban, az egységes számlanyilvántartásban szereplő adatokkal összhangban.
Az adatoknak, másolatoknak és tanúsítványoknak a végrehajtható okiratok nyilvántartásából történő rendelkezésre bocsátásáért járó díjat a kérelmező fizeti meg, előzetesen és fizetési felszólítás alapján. A kérelmező, miután igazolta a befizetést a FINA felé, megkapja a kért adatokat és másolatokat, és számlát kap a részére nyújtott szolgáltatásról.
A FINA díjat számít fel az egységes számlanyilvántartás adataiba való betekintésért és az adatok kiadásáért, amelyet az iratokba való betekintés esetében az interneten vagy online szolgáltatási díjként, az adatok kiadása (vagy letöltése) esetében pedig elektronikus formában vagy papíron kell megfizetni.
A FINA igazgatótanácsának határozata alapján megállapítja a díjak összegét tartalmazó árlistát, a pénzügyminisztérium pedig jóváhagyja azt. Az árlistában szereplő valamennyi díj után hozzáadottérték-adót kell fizetni.
A FINA árlistájának kivonatát tartalmazó fájlra mutató hivatkozás: az alapok tekintetében a végrehajtás végrehajtása során megállapított feladatok ellátásának díjai.
A számlazárolási végzés végrehajtásáért a FINA és a bankok felszámíthatják a rendelet 43. cikkében meghatározott díjakat, a díjszabásnak megfelelően. A FINA díjat számít fel a nyilvántartásból származó adatok, másolatok és tanúsítványok, vagy a számlára vonatkozó adatok szolgáltatásáért. A díjak összegét a díjszabás 8. cikke határozza meg.
A díjszabás 3. cikkében szereplő díjak összege a következőképpen került meghatározásra:
A számítás alapja
Az összeg HRK-ban
Végrehajtás pénzeszközök tekintetében
Végrehajtható okirat végrehajthatóságának vizsgálata
főkövetelés
Egyetlen bankban letétbe helyezett pénzeszközök teljes összegének egyszeri beszedése
Több bankban letétbe helyezett pénzeszközök teljes összegének egyszeri beszedése
Végrehajtás a számla zárolása és a pénzeszközökhöz való hozzáférés tilalma esetén
A nyilvántartásból származó adatok, másolatok és igazolások kiadása.
– papíron
– fájl formátumban
legalább 21
Az e bekezdés 4. pontja szerinti díjakat hozzáadottérték-adó terheli.
A díjszabás 7. cikkében szereplő díjak összege a következőképpen került meghatározásra:
Az egységes számlanyilvántartás adataiba való betekintés és adatok kiadása
Adatbetekintés az ügynökség honlapján és online szolgáltatásokon keresztül.
– adatbetekintés
– alkategóriába történő betekintés
Adatbetekintés az ügynökség honlapján keresztül
– fél évre szóló előfizetés
– egy évre szóló előfizetés
– az ügynökség honlapjáról
– az ügynökség online szolgáltatásain keresztül
— CD-alapú szolgáltatás útján
új oldalanként
legalább 19,51
Az e bekezdés szerinti díjakat hozzáadottérték-adó terheli.
E szabályzat 5. cikkének (1) bekezdése szerint ezeket a végrehajtáshoz kapcsolódó díjakat meg kell osztani a FINA és azon bankok között, amelyeket a FINA a végrehajtható okirat alapján indult eljárásban az esedékes összegek beszedésére utasította, oly módon, hogy a FINA-t az adott díj 55%-a, a bankokat pedig 45%-a illeti meg.
A számlazárolási végzés kiadása vagy a számlazárolási végzés elleni jogorvoslat iránti eljárás során a kérelem értékén alapuló bírósági illetéket kell megfizetni, a bírósági illetékekről szóló törvény (NN, 74/95., 57/96., 137/02., 125/11., 112/12., 157/13. és 110/15. sz.) rendelkezéseinek megfelelően, lásd rendelet 50. cikke (1) bekezdésének n) pontja szerinti értesítést.
A rendelet 32. cikke szerinti rangsort a végrehajtási törvény 78. cikke határozza meg, amely úgy rendelkezik, hogy amennyiben ugyanazon adóssal szemben több hitelező lép fel pénzkövetelés teljesítése iránti igénnyel, és a végrehajtás tárgya azonos, eltérő jogszabályi rendelkezés hiányában ezeket a követeléseket abban a sorrendben kell elszámolni, amilyen sorrendben a hitelezők jogot szereztek a követelésnek az adott végrehajtási tárgyból történő kielégítésére.
Több hitelező biztosítéki jogának sorrendjét a számlazárolási végzés kézhezvételének időpontja alapján határozzák meg (a végrehajtási törvény 180. cikke) – link: https://narodne-novine.nn.hr/.
Az adósnak a rendelet 33. cikke szerinti, a számlazárolási végzés visszavonására vagy módosítására irányuló kérelme elbírálására hatáskörrel rendelkező szerv az a horvát bíróság, amely a számlazárolási végzést kibocsátotta.
Az adósnak a rendelet 34. cikkének (1) és (2) bekezdésében említett, a számlazárolási végzés Horvát Köztársaságban történő végrehajtásának korlátozása vagy megszüntetése iránti kérelme elbírálására hatáskörrel rendelkező szerv:
A zágrábi városi bíróság polgári tagozata
A rendelet 33., 34. és 35. cikkével összefüggésben a rendelet 37. cikkében említett elsőfokú bírósági határozat elleni fellebbezés elbírálására hatáskörrel rendelkező bíróság az a felsőbb bíróság, amely a biztosítási intézkedést elrendelő határozat elleni fellebbezés elbírálására hatáskörrel rendelkezett (a megyei bíróságok vagy a Horvát Köztársaság Legfelsőbb Kereskedelmi Bírósága — a polgári perrendtartás 34a. és 34c. cikke, a végrehajtási törvény 21. cikkének (1) bekezdésével összefüggésben).
A fellebbezést a határozat kézbesítésének időpontjától számított nyolc napon belül kell benyújtani (a végrehajtási törvény 11. cikke) annál a bíróságnál, amely a határozatot hozta (a polgári perrendtartás 357. cikke).
A végrehajtási törvény 2. cikke (1) bekezdésének (9) pontja értelmében a „biztosítási intézkedés tárgyában hozott határozat” biztosítási kérelemnek teljes egészében vagy részben helyt adó, illetve biztosítási intézkedést hivatalból elrendelő határozatot jelent.
A rendelet 42. cikke szerinti, számlazárolási végzés kiadása vagy a számlazárolási végzés elleni jogorvoslat iránti eljárás során a kérelem értékén alapuló bírósági illetéket kell megfizetni, a következők szerint:
ideiglenes számlazárolási végzés kiadása iránti kérelem esetén mint biztosítási intézkedés iránti kérelem esetén
ideiglenes számlazárolási végzés kiadása iránti kérelemre vonatkozó határozat esetén mint biztosítási intézkedés iránti kérelem esetén
a végrehajtási törvény 364b. cikkének (2)–(5) bekezdése szerinti kérelmek esetén mint biztosítási intézkedéssel szembeni fellebbezés esetén.
A bírósági illetékekről szóló törvény 4. cikke értelmében eltérő rendelkezés hiányában a díj megfizetésére vonatkozó kötelezettség akkor keletkezik, amikor a számlazárolási végzés végrehajtása iránti kérelmet előterjesztik vagy a fellebbezést benyújtják.
A bírósági illeték összegét mindig az adott ügyben, a pertárgy értékétől függően az alábbi táblázat alapján kell kiszámítani:
HRK összegig
A 15 000 HRK-t meghaladó pertárgy-érték felett az illeték összege 500 HRK plusz a 15 000 HRK feletti összeg 1%-a, összesen legfeljebb 5 000 HRK.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság